Антоновка 23 негізгі мектебі

 Білім күніне арналған салтанатты жиын бойынша ақпарат

Оқушылардың ала жаздайғы асыр салып ойнаған, бірі алана, бірі демалыс орындарына барып тыныққан мерзімдері аяқталып, жаңа оқу жылы басталды.

- Бала үшін мектеп үлкен өмірге алып кірер киелі босаға болса, ата-ана үшін ол ұрпағына қатысты ең асыл арманына үміт жалғайтын қасиетті ұғым. Сондықтан да халқымыз қашан да білімнің парқын түсіне білген.

- Жылдағы дәстүрге сай - "Білім күні" мерекесінде мектебімізде салтанатты жиын өтті, алғашқы қоңырау үні соғылды. Мектеп бойынша 2017-2018 жаңа оқу жылында 40 оқушы білім нәрімен сусындамақ. Оның ішінде 6 бүлдіршін мектеп табалдырығын алғаш аттап, партаға отырғандар.

- Білім күніндегі салтанатты мерекеде Әнұран орындалғаннан соң, мектеп басшысы жиынды ашып берді. Оқушыларды жаңа оқу жылымен құттықтап, мектепте білім алушылар мен мұғалімдер жайында қысқаша баяндады.

Жаңа оқу жылындағы құттықтаулардан кейін жарқын болашақтың кішкен-тай бүлдіршіндері жалықпай білім іздейтіндіктерін білдіріп, өлең шумақтарын оқыды. Оларға 9сынып оқушылары білім іздеуде қанаттарының талмауын тіледі.

- 1 қыркүйектегі барлық мектептерде алғашқы қоңырау үні естіледі. №23 негізгі мектебіндегі жиында алғашқы қоңырау соғу салтанаты 9 сынып оқушысы Смагулова Лаура мен мектеп партасына алғаш отырғалы отырған Статин Багданға тапсырылды. Олар баршаға айнала қоңырау үнін естіртіп, жаңа оқу жылының басталғанын ұғындырды. Мектеп оқушылары " Рухани жаңғырту" тақырыбында өткізілетін білім сабағына қатысты.